Generisk sensorveiledning – eksamen i ITA4105 – Italiensk språk, skriftlige øvelser

Bakgrunnsinformasjon:

- ITA4105 er et emne på MA-nivå

Emnet har to praktiske mål:

* Å lære å uttrykke seg skriftlig i tråd med grammatiske regler og tekstens stil: særlig å bruke korrekt tempus og modus
* Å lære å velge riktige ord og leksikalske uttrykk i tråd med tekstens genre og stil.

Og to teoretiske mål:

* Å kunne forklare bruk av formene (grammatikalske og leksikalske) og å forstå forskjell mellom noen konstruksjoner på italiensk og på norsk
* Å kunne skille mellom objektiv og subjektiv informasjon i teksten og finne midlene som er brukt for det på leksikalsk og grammatikalsk nivå

Emne er delt i tre: 1) innføring om skriftlig italiensk, forskjellige typer av tekster og stiler, 2) praktisk del med lesning, skriving og analyse av tekster av forskjellige typer; 3) oppsummering.

Fokus er på analyse av flere typer av tekster: 1. narrative tekster, 2. argumentative tekster, 3. tekster fra avisa, 4. formelle og uformelle brev. I analyse legger vi vekt på grammatikk (spesielt, bruk av tidsformer, pronomer, setningskonstruksjon), vokabular (spesielt, modale ord, *culture-specific items* og synonymer) og modalitet (f.eks., forfatters posisjon i teksten). Alt er i sammenheng med teksts innhold. Så vi prøver å svare på spørsmålet: hva ville forfatter si med språklige uttrykk som han/hun har brukt?

Det er viktig at kandidaten kan analysere ulike typer av teksten på forskjellige nivåer: grammatikalsk, leksikalsk og tekstuell.

Alle delene teller likt. Det gis bokstavskarakter. Endelig karakter viser i hvilken grad studenten har oppnådd læringsutbyttet for emnet.